San Nicolás de los Arroyos hiriko Euskal Etxea

San Nicolás de los Arroyosko Euskal Etxea, ofizialki Centro Vasco Euskal-Etxea San Nicolás, Argentinako San Nicolás de los Arroyos hirian dagoen euskal etxe bat da, Buenos Aires probintzian. 1944. urtean inauguratu zen. Belgrano kalearen 139 zenbakian dago.
 Historia 
1944an sortu zen Euskal Etxe hau. Urteetan zehar elkartearen izaera eta jarduera-motak aldatu behar izan dira. Noski, ez dira berdinak hasieran, oraindela 80 urte antolatzen ziren jarduerak eta azkenaldikoak.

 Hasierako giroa 
Euskal etxe guztietan bezala, lurraldetik emigratu zuten euskaldunek biltzeko beharra sentitu zuten. Alde batetik, euren ohiturak mantentzeko  ―janaria, dantza, musika, jaiak eta abar―, eta bestetik herrimina arintzeko. 

Garai hartan oso ospetsuak ziren kalejirak, San Inazio jaiak eta beti giro onarekin ospatzen ziren ekitaldiak. Horrela transmititu ziren belaunaldiz belaunaldi gure arbasoek hainbeste babestu zituzten tradizioak.

 Azkenaldiko bilakaera 
Gaur egun, tradizioak mantentzen badira ere, helburua aldatu egin da. Zentzu horretan, zuzendaritzak arreta jartzen du komunitateari laguntza ematean, premia handiko une batean. Horretarako, eskola publikoetako haurrek hilean behin bazkaltzeko programa bat jarri zen martxan: 2001eko krisiaren ondorioz sortutako “Etxe Nasaia” izeneko egitasmoa.

Une honetan, Ana Maria Erauskin andrea da euskal etxeko lehendakaria.

 Baliabideak eta jarduerak 
Etxea txikia izan arren, hamaika jarduera egiten dira: mus tailerra, “Erreketarrak” abesbatza, Landa-Lumak literatura tailerra, Truco-Musa taldea, Sukaldaritza, “Igaraba Taldea” dantza eta musika jarduerak, “Aniztasuna" pintura-tailerra eta euskara-eskolak. Ikasleak astean bi ordu joaten dira. Askotan gure etxea FEVAk (Federación de Entidades Vasco-Argentinas) antolatutako barnetegien egoitza izan da, gainera 2017an Argentinako Euskal Astea ospatu zen, azkenik karta-joko txapelketak ere antolatzen du.

Horrez gain, Gazte Txoko bat dago, non afariak eta bilera informalak egiten diren, gela nagusia jaialdiak ospatzeko erabiltzen da; eta liburutegi eder bat ere badu, eta bertan euskara eskola aurrez aurre eta modu birtualean ematen dira.  Euskara ikasleak astean bi ordu joaten dira euskal etxera. Irakasleek Etxepare institutuaren eskutik ikasi zuten “Euskara munduan” egitasmoan, eta lehenago Argentinan Euskaraz programa, HABEren partetik.

Sarritan ospatzen diren jaiak hauek dira: San Inazio eguna, Diaspora eta Euskararen Eguna.
 Munduko Euskal Etxeen mapa 
erdian|thumb|380x380px|Ikus Munduko euskal etxeen mapa interaktiboa (Wikidatako datuekin, 2025)

 Erreferentziak 

 Ikus, gainera 
 Euskal etxeak
 Euskal diaspora

 Kanpo estekak 
 www.euskaletxeak.eus

Kategoria:Argentinako euskal etxeak
Kategoria:Buenos Aires probintzia